El tratamento duro che i francexi i riservava a i africani el ga creà na forte reasion. André Matswa pol esar considerà el pare de el nasionalismo congolexe. Nato en tel 1899 a Mandzakala, el ga scominsià a laorar par l’aministrasion francexe de Brazzaville en tel 1919. Dopo pochi ani, el xe ndà en Fransa e el ga combatù par i francexi en Maroco durante la rebelion del 1924-25. En tel 1926, a Parigi, el ga fondà la Asociasione de i Indigeni de l’Africa Equatorile Francexe e el ga vù el sostegno del partito comunista francexe e de i masoni. Co l’Asociasion la xe diventà ativa anca en Congo en tel 1929, i francexi i ga disolto el grupo, meso i dirigenti en prison e mandà Matswa en exilio en Ciad.